ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఈశాన్య భారతానికి విస్తరించిన కుంకుమపువ్వు  సాగు
ఈశాన్య ప్రాంతంలో కుంకుమపువ్వు సాగుకు సాధ్యాసాధ్యాలను శోధించడానికి ప్రయోగాత్మక ప్రాజెక్టును చేపట్టిన
సాంకేతిక పరిజ్ఞానం వినియోగంలోకి తెచ్చి అందించే ఈశాన్య ప్రాంత కేంద్రం 
అదేవిధంగా కాశ్మీర్ లోని పాంపోర్ మరియు సిక్కిం లోని యాంగ్ యాంగ్ మధ్య ఉన్న వాతావరణ మరియు భౌగోళిక పరిస్థితుల సారూప్యతను పరిగణనలోకి తీసుకున్నప్పుడు యాంగ్ యాంగ్ లో కుంకుమ పువ్వు సాగును విజయవంతంగా నమూనా ప్రాంతంలో సాగుచేశారు.
కుంకుమపువ్వుపై ఏర్పాటు చేసిన జాతీయ మిషన్ కేసరి సాగును మరింత పెంచడానికి అనేక చర్యలు తీసుకోవడంపై తమ దృష్టిని కేంద్రీకరించింది.
ఇంతకాలం కాశ్మీర్ కుంకుమపువ్వు కలశంగా ఉండేది. ఇకపైన త్వరలో అది ఈశాన్య భారతానికి విస్తరించనుంది. కాశ్మీర్ నుంచి సిక్కింకు కుంకుమపువ్వు మొక్కలను రవాణా చేసి వాటికి అనుకూలమైన వాతావరణంలో పెంచడం ప్రారంభించారు. ఇప్పుడు ఆ మొక్కలు ఈశాన్య రాష్ట్రంలోని దక్షిణ ప్రాంతం యాంగ్ యాంగ్ లో పుష్పించడం మొదలెట్టాయి.
కేంద్రపాలిత ప్రాంతం జమ్మూ & కాశ్మీర్ లోని పరిమిత భౌగోళిక ప్రాంతానికి ఇంతకాలం కుంకుమపువ్వు సాగును పరిమితం చేశారు. ఇండియాలో కుంకుమ పువ్వు కలశంగా పరిగణించే పాంపోర్ ప్రాంతంలోనే కుంకుమ పువ్వు ఎక్కువగా ఉత్పత్తి అవుతుంది. దాని తరువాత బుద్గాం, శ్రీనగర్ మరియు కిశ్తివార్ జిల్లాల్లో పండిస్తారు. కాశ్మీరీ వంటకాలలో కుంకుమ పువ్వు ఎక్కువగా వాడటం పరంపరగా వస్తోంది. . కుంకుమ పువ్వులో అనేక ఔషధగుణాలు ఉన్నాయి. అది సంపన్నమైన కాశ్మీర్ సాంస్కృతిక వారసత్వంలో భాగంగా ఉంటూ వస్తోంది. కాశ్మీర్ లోని కొన్ని ముఖ్యమైన ప్రాంతాలలోనే కుంకుమ పువ్వు సాగు చేస్తున్నందువల్ల ఉత్పత్తి పరిమితంగా ఉంది కుంకుమపువ్వుపై ఏర్పాటు చేసిన జాతీయ మిషన్ కేసరి సాగును మరింత పెంచడానికి అనేక చర్యలు తీసుకోవడంపై తమ దృష్టిని కేంద్రీకరించినప్పటికినీ ఆ చర్యలు మాంత్రం కాశ్మీర్ లోని కొన్ని ప్రత్యేక ప్రాంతాలకే పరిమితమై పోయాయి.
భారతావనిలో ఈశాన్య ప్రాంతంలో కాశ్మీర్ లో సాగు చేసినంత నాణ్యతతో ఎక్కువ పరిమాణంలో కుంకుమపువ్వు పండించడానికి గల సాధ్యాసాధ్యాలను శోధించడానికి భారత ప్రభుత్వ శాస్త్ర సాంకేతిక శాఖ పరిధిలోని స్వతంత్ర ప్రతిపత్తి గల సంస్థ 'నెక్టర్' కేంద్రం ప్రయోగాత్మక ప్రాజెక్టును పోషిస్తున్నది. సిక్కిం సెంట్రల్ యూనివర్సిటీలోని వృక్ష శాస్త్ర మరియు ఉద్యానపాలన శాఖ సిక్కింలోని యాంగ్ యాంగ్ ప్రాంతంలో భూమి నాణ్యతను, దాని రసాయనిక లక్షణాలను, అసలు పి హెచ్ పరిమాణం ఎంతో తెలుసుకోవడానికి పరీక్షలు జరిపింది. యాంగ్ యాంగ్ భూమి కూడా కాశ్మీర్ లో కేసరి ఉత్పత్తి చేస్తున్న ప్రాంతాలతో సరిపోలేదిగా ఉందని కనుగొన్నారు.
యూనివర్సిటీ విభాగం కాశ్మీర్ లో కుంకుమ పువ్వు గింజలు మరియు ధాన్యం కొని యాంగ్ యాంగ్ కు రవాణా చేసింది. కుంకుమ పువ్వు గింజలు నాటిన తరువాత ఎదుగుదల ప్రక్రియను కనిపెట్టి ఉండడానికి యూనివర్సిటీ అధ్యాపకవర్గంతో పాటు కుంకుమ పువ్వు పెంచేందుకు క్షేత్రంలో ఒకరిని ఉంచారు.
సెప్టెంబర్, అక్టోబర్ నెలల్లో గింజలను నాటారు. దానివల్ల సమయానికి గింజలు మొలకెత్తి పుష్పించడం నిశ్చయమైంది. దానికి తోడు పాంపోర్  మరియు యాంగ్ యాంగ్  లలో వాతావరణ మరియు భౌగోళిక పరిస్థితులు ఒకేవిధంగా ఉండటం వల్ల
నమూనా ప్రాంతంలో కుంకుమ పువ్వు సాగు విజయవంతమైంది.
సాగు తరువాత కుంకుమ పువ్వు నాణ్యతను పెంచడానికి ఆరబెట్టడం, శుభ్రం చేయడం వంటి పనులపై కూడా ప్రాజెక్టు దృష్టి కేంద్రీకృతమైంది. దానివల్ల దిగుబడి, ఉత్పత్తి పెరుగుదలకు దారితీస్తుంది.
ఇదిగాక కుంకుమ పువ్వు ఉత్పత్తికి సంబంధించి తక్షణ ఫలితాల కోసం భూమి నాణ్యతా పరీక్షలు, పరిమాణం, విలువ పెంచడం వంటి అన్ని ప్రమాణాలను విశ్లేషించి సూక్ష్మ ఆహార సంస్థలతో కలసి ఈశాన్య ప్రాంతంలోని ఇతర చోట్లలో ఈ ప్రాజెక్టు ఏర్పాటును గురించి శోధించడం జరుగుతుంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
'ఆత్మనిర్భర్ భారత్ యాప్ ఆవిష్కరణ పోటీ'కి 6940 దరఖాస్తులు
'ఆత్మనిర్భర్ భారత్ యాప్ ఆవిష్కరణ పోటీ'ని, ప్రధాని శ్రీ నరేంద్ర మోదీ ఈనెల 4వ తేదీన ప్రారంభించారు. దేశవ్యాప్తంగా ఉన్న పారిశ్రామికవేత్తలు, స్టార్టప్ సంస్థల నుంచి భారీగా ఉత్సాహభరిత స్పందన వచ్చింది. దరఖాస్తుల గడువు ఈనెల 26వ తేదీతో ముగిసింది. 8 విభాగాల్లో మొత్తం 6940 దరఖాస్తులు వచ్చాయి. వ్యక్తిగతంగా 3939 దరఖాస్తులు, సంస్థల నుంచి 3001 దరఖాస్తులు వీటిలో ఉన్నాయి. వ్యక్తిగతంగా వచ్చిన దరఖాస్తుల్లో.., 1757 యాప్లు వినియోగానికి సిద్ధంగా ఉండగా, మిగిలిన 2182 వృద్ధి దశలో ఉన్నాయి. సంస్థలు సమర్పించిన వాటిలో 1742 యాప్లు సిద్ధంగా ఉండగా, మిగిలిన 1259 వృద్ధి దశలో ఉన్నాయి. విభాగాల వారీగా చూస్తే... వ్యాపార రంగంలో 1142, ఆరోగ్య రంగంలో 901, ఈ లెర్నింగ్ కింద 1062, సామాజిక మాధ్యమాల విభాగంలో 1155, ఆటల విభాగంలో 326, కార్యాలయం& ఇంటి నుంచే పని విభాగంలో 662, వార్తల రంగంలో 237, వినోద రంగంలో 320 యాప్లు ఉన్నాయి. ఇతర విభాగాల కింద 1135 యాప్లు వచ్చాయి. వీటిలో 271 యాప్లకు లక్ష కంటే ఎక్కువ డౌన్లోడ్లు, 89 యాప్లకు పది లక్షలను మించి డౌన్లోడ్లు ఉన్నాయి. మారుమూల ప్రాంతాలు, చిన్న పట్టణాల నుంచి కూడా దరఖాస్తులు వచ్చాయి.
పోటీ కోసం వచ్చిన యాప్ల సంఖ్య మనదేశంలో ఉన్న ప్రతిభకు నిదర్శనం. మన దేశాన్ని అత్యుత్తమ స్థాయిలో నిలపడానికి భారతీయ సాంకేతిక వృద్ధిదారులు, పారిశ్రామికవేత్తలు, సంస్థలకు ఇది సరైన అవకాశం. వివిధ ప్రమాణాల ఆధారంగా, నిపుణుల కమిటీలు ఈ యాప్లను పరిశీలిస్తున్నాయి.
ఆత్మనిర్భర్ భారత్ వ్యవస్థ, భారతీయ సాంకేతిక వృద్ధి అంకురాల విలువను చాటగల సామర్థ్యాన్ని కలిగివుంది. ఎన్నో ట్రిలియన్ డాలర్ల విలువైన యాప్ ఆర్థిక వ్యవస్థలోకి అడుగిడడానికి వాటికి సాయపడుతుంది. అత్యధిక యాప్ డౌన్లోడ్లు ఉన్న మూడు అత్యుత్తమ సంస్థలు, ఈ ఏడాది దాదాపు రెండు ట్రిలియన్ డాలర్ల మార్కెట్ విలువను కలిగివున్నాయి. దీంతోపాటు, వేగంగా వృద్ధి చెందుతున్నాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
రూ. 47644 కోట్ల ఎంఎస్పి విలువతో దాదాపు 13.50 లక్షల మంది రైతులకు లబ్ధి చేకూరుస్తూ 231 ఎల్ఎంటి దాటిన వరి సేకరణ
కెఎంఎస్ 2022-23 కు వరి సేకరణ ప్రక్రియ మొత్తం 13 రాష్ట్రాలు/ కేంద్రపాలిత ప్రాంతాలు అయిన పంజాబ్, చండీగఢ్, ఛత్తీస్గఢ్, ఉత్తరాఖండ్, హిమాచల్ ప్రదేశ్, బీహార్, ఉత్తర్ప్రదేశ్, గుజరాత్ జె&కె, కేరళ, తెలంగాణ, హర్యానా, తమిళనాడులలో గత ఏడాది ఇదే సమయానికి కొనుగోలు చేసిన 228 ఎల్ ఎంటిలకన్నా ఎక్కువగా 10.11. 2022 నాటికి 231 ఎల్ ఎంటితో సజావుగా సాగుతోంది. సాగుతోంది. ఇప్పటికే 13.50 లక్షల మంది రైతులు కొనసాగుతున్న కెఎంఎస్ కార్యకలాపాల ద్వారా రూ. 47644 కోట్ల ఎంఎస్పి విలువ మేరకు లబ్ధిపొందారు.
ఈ ఏడాది వర్షపు పరిస్థితులు దేశంలో సజావుగా ఉండడంతో, వరి ఉత్పత్తి సాధారణంగా ఉంటుందని భావిస్తున్నారు. గత ఏడాది కెంఎఎస్ 2021-22 లో వాస్తవంగా సేకరించిన 759ఎల్ ఎంటి లకు వ్యతిరేకంగా ప్రస్తుత కెఎంఎస్ 2022-23తో 771 ఎల్ఎంటి లను సేకరణ చేయాలని అంచనా. రబీ పంటను కూడా జోడించుకుని, 2022-23 కాలంలో మొత్తం 900 ఎల్ఎంటిల సేకరణ జరుగుతుందని అంచనా. ఎన్ఎఫ్ఎఎస్ఎ/ పిఎంజికెఎవై/ ఒడబ్ల్యుఎస్ల అవసరాలను తీర్చేందుకు సెంట్రల్ పూల్ కింద తగినంత ఆహార ధాన్యాలు అందుబాటులో ఉన్నాయి.
ఇతర రాష్ట్రాలలో కూడా సేకరణ త్వరలోనే ప్రారంభం కానుంది. ఈ కార్యకలాపాలు ఎటువంటి ఆటంకాలూ లేకుండా కొనసాగేందుకు ఏర్పాట్లు జరిగాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 14.03 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
14,03,82,730
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 14.03 కోట్లకుపైగా  నిల్వలు అందుబాటులో ఉన్నాయి.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఈ కాంపిటిటీవ్  పథకాన్ని ప్రారంభించిన మంత్రి శ్రీ నారాయణ్ రాణే
- ఎంఎస్ఎంఈ ఛాంపియన్స్ స్కీమ్ కింద లీన్ పథకం ప్రారంభం
- లీన్ ఒక జాతీయ ఉద్యమంగా మారగల సామర్థ్యాన్ని కలిగి ఉందిః మంత్రి
- దేశంలోని ఎంఎస్ఎంఈల ప్రపంచ పోటీతత్వానికి రోడ్మ్యాప్ను అందించడమే లక్ష్యంగా పెట్టుకుంది: శ్రీ రాణే
కేంద్ర మంత్రి శ్రీ నారాయణ్ రాణే ఎంఎస్ఎంఈ కాంపిటేటివ్  పథకాన్ని ఈరోజు ప్రారంభించారు. ఈ సందర్భంగా శ్రీ రాణే మాట్లాడుతూ, లీన్ ఒక జాతీయ ఉద్యమంగా మారే అవకాశం ఉందని అభిప్రాయపడ్డారు. భారతదేశంలోని ఎంఎస్ఎంఈల ప్రపంచ పోటీతత్వానికి రోడ్మ్యాప్ అందించడం దీని లక్ష్యం అన్నారు. లీన్ నాణ్యత, ఉత్పాదకత & పనితీరును మెరుగుపరచడానికి మాత్రమే కాకుండా తయారీదారుల ఆలోచనలను మార్చడానికి మరియు వారిని ప్రపంచ స్థాయి తయారీదారులుగా మార్చడానికి కూడా ప్రయత్నిస్తుందని ఆయన తెలిపారు. ఈ పథకం ఎంఎస్ఎంఈ లలో లీన్ తయారీ పద్ధతుల గురించి అవగాహన కల్పించడానికి, ఎంఎస్ఎంఈలను ఛాంపియన్లుగా మారడానికి వారికి తగిన ప్రోద్భలం అందించడానికి, లీన్ స్థాయిలను సాధించే దిశగా వారిని ప్రోత్సహించడానికి గాను ఇది విస్తృతమైన డ్రైవ్. ఈ పథకం కింద ఎంఎస్ఎంఈలు ప్రాథమిక, ఇంటర్మీడియట్ మరియు అడ్వాన్స్డ్ వంటి లీన్ స్థాయిలను సాధించడానికి శిక్షణ పొందిన మరియు సమర్థులైన లీన్ కన్సల్టెంట్ల సమర్థ మార్గదర్శకత్వంలో 5ఎస్, కైజెన్, కాన్బాన్, విజువల్ వర్క్ప్లేస్, పోకా యోకా వంటి లీన్ తయారీ సాధనాలను అమలు చేస్తాయి. లీన్ ప్రయాణం ద్వారా, ఎంఎస్ఎంఈలు వ్యర్థాలను గణనీయంగా తగ్గించగలవు. ఉత్పాదకతను పెంచుతాయి. నాణ్యతను మెరుగుపరుస్తాయి, సురక్షితంగా పని చేయవచ్చు. తమ మార్కెట్లను విస్తరించవచ్చు మరియు చివరకు పోటీగా మరియు లాభదాయకంగా మారతాయి. ఎంఎస్ఎంఈలకు మద్దతు ఇవ్వడానికి, హ్యాండ్హోల్డింగ్ మరియు కన్సల్టెన్సీ ఫీజుల కోసం ప్రభుత్వం 90% అమలు ఖర్చును అందిస్తుంది. ఎస్.ఎఫ్.యు.ఆర్.టి.ఐ క్లస్టర్లలో భాగమైన, మహిళలు/ఎస్సీ/ఎస్టీ యాజమాన్యంలోని మరియు ఎన్ఈఆర్లో ఉన్న ఎంఎస్ఎంఈలకు 5% అదనపు సహకారం ఉంటుంది. పైన పేర్కొన్న వాటికి అదనంగా, అన్ని స్థాయిలను పూర్తి చేసిన తర్వాత ఇండస్ట్రీ అసోసియేషన్లు/ ఓవరాల్ ఎక్విప్మెంట్ మాన్యుఫ్యాక్చరింగ్  సంస్థల ద్వారా నమోదు చేసుకునే ఎంఎస్ఎంఈలకు 5% అదనపు సహకారం ఉంటుంది. ఈ పథకంలో పాల్గొనడానికి వారి సరఫరా గొలుసు విక్రేతలను ప్రేరేపించడానికి పరిశ్రమ సంఘాలు మరియు ఓఈఎంలను ప్రోత్సహించేలా ఒక ప్రత్యేక లక్షణం ఇది కలిగి ఉంది.
భారత పోటీ ప్రోత్సాహక సంఘం
అదానీ కృష్ణపట్నం పోర్ట్ లిమిటెడ్ యొక్క అదనపు 25 శాతం వాటాను అదానీ పోర్ట్స్ మరియు స్పెషల్ ఎకనామిక్ జోన్ లిమిటెడ్ కొనుగోలు చేయడానికి సీసీఐ ఆమోదం
అదానీ కృష్ణపట్నం పోర్ట్ లిమిటెడ్ యొక్క అదనపు 25 శాతం వాటాను అదానీ పోర్ట్స్ మరియు స్పెషల్ ఎకనామిక్ జోన్ లిమిటెడ్ కొనుగోలు చేసేందుకు గాను కాంపిటీషన్ కమిషన్ ఆఫ్ ఇండియా  ఆమోదం తెలిపింది. ప్రతిపాదిత కలయిక అదానీ పోర్ట్స్ మరియు స్పెషల్ ఎకనామిక్ జోన్ లిమిటెడ్  చేత అదానీ కృష్ణపట్నం పోర్ట్ లిమిటెడ్  యొక్క అదనపు 25 శాతం వాటాను పొందేందుకు వీలు కల్పిస్తుంది. అక్వైరర్ దేశం ఒక ప్రైవేట్ మల్టీ-పోర్ట్ ఆపరేటర్. ఇది ప్రస్తుతం గుజరాత్, గోవా, కేరళ, ఆంధ్రప్రదేశ్, తమిళనాడు, ఒడిశా తదితర ఆరు సముద్రతీర రాష్ట్రాలలో 11 ఓడ రేవులలో భాగస్వామ్యాన్ని కలిగి ఉంది. ఇది ఇప్పటికే టార్గెట్ యొక్క 75 శాతం వాటాను కలిగి ఉంది. ప్రతిపాదిత కలయిక ఫలితంగా అక్వైరర్ 100% వాటాను, టార్గెట్ యొక్క ఏకైక నియంత్రణను కలిగి ఉండనుంది. ఆంధ్రప్రదేశ్ ప్రభుత్వం బిల్డ్-ఆపరేట్-షేర్-ట్రాన్స్ఫర్ రాయితీ విధానం కింద ఆంధ్రప్రదేశ్ రాష్ట్రంలోని కృష్ణపట్నం వద్ద ఉన్న అన్ని వాతావరణ, లోతైన నీటి బహుళ ప్రయోజన నౌకాశ్రయం యొక్క డెవలపర్ మరియు ఆపరేటర్గా టార్గెట్ నిమగ్నమై ఉంది. తాజా ప్రతిపాదనకు
సంబంధించిన వివరణాత్మక ఆర్డర్ త్వరలో వెలువడాల్సి ఉంది.
విద్యుత్తు మంత్రిత్వ శాఖ
పవర్ గ్రిడ్ ఆరా సబ్-స్టేషన్ సామర్థ్యాన్ని పెంచే ప్రాజెక్టుకు శంకుస్థాపన చేసిన కేంద్ర విద్యుత్, ఎన్ఆర్ఈ మంత్రి శ్రీ ఆర్.కే. సింగ్
నిరంతర విద్యుత్ సరఫరా ఉండేలా చూడడానికి, బలమైన విద్యుత్ మౌలిక సదుపాయాల ద్వారా ఈ ప్రాంతం ఆర్థిక, సామాజిక అభివృద్ధికి ప్రోత్సాహాన్ని అందించడానికి సబ్-స్టేషన్ సామర్థ్యం పెంపు: శ్రీ ఆర్.కే. సింగ్
గౌరవ కేంద్ర విద్యుత్, నూతన, పునరుత్పాదక ఇంధన శాఖ మంత్రి శ్రీ ఆర్.కే. సింగ్ 220/132 కేవీ పవర్ గ్రిడ్ ఆరా సబ్ స్టేషన్ సామర్త్యాన్ని పెంచే ప్రాజెక్టుకు శంకుస్థాపన చేశారు. బీహార్ ఇంధన శాఖ మంత్రి శ్రీ బిజేంద్ర ప్రసాద్ యాదవ్, ఆరా ఎమ్మెల్యే శ్రీ అమరేంద్ర ప్రతాప్ సింగ్, బర్హరా ఎమ్మెల్యే శ్రీ రాఘవేంద్ర ప్రతాప్ సింగ్, సందేశ్ ఎమ్మెల్యే శ్రీమతి కిరణ్ దేవి, ఎమ్మెల్సీ శ్రీ అవధేష్ నారాయణ్ సింగ్, ఆరా మేయర్ శ్రీమతి ఇందు దేవి పాల్గొన్నారు. అలాగే ఈ కార్యక్రమంలో ఆరా డిప్యూటీ మేయర్ శ్రీమతి పూనమ్ దేవి, పవర్గ్రిడ్ ఛైర్మన్, మేనేజింగ్ డైరెక్టర్ శ్రీ కె. శ్రీకాంత్, సీనియర్ ప్రభుత్వ అధికారులు కూడా పాల్గొన్నారు. పవర్గ్రిడ్ ఆరా సబ్స్టేషన్ని పెంచడం వల్ల సబ్స్టేషన్ మొత్తం పరివర్తన సామర్థ్యాన్ని 560 ఎంవిఎకు పెంచుతుంది.
ఈ సందర్భంగా శ్రీ ఆర్.కె.సింగ్ మాట్లాడుతూ, ఈ చొరవ ఆరాలో అభివృద్ధి వేగాన్ని పెంచుతుందని, బలమైన విద్యుత్ మౌలిక సదుపాయాల ద్వారా ఈ ప్రాంత ఆర్థిక, సామాజిక అభివృద్ధికి ఊతం ఇస్తుందని అన్నారు. “ఈ ప్రాజెక్టు వల్ల అరాలో రాబోయే 10 సంవత్సరాలకు విద్యుత్ డిమాండ్ను తీర్చడానికి దోహదపడుతుంది. నిరంతరాయ విద్యుత్ సరఫరా ప్రాంతం పారిశ్రామిక, వాణిజ్య అభివృద్ధికి దారి తీస్తుంది. భోజ్పూర్, బక్సర్, రోహతాస్ జిల్లాల్లో విద్యుత్ లభ్యతను మెరుగుపరుస్తుంది. ఇది జాతీయ గ్రిడ్తో అరా కనెక్టివిటీని మరింత బలోపేతం చేస్తుంది” అని శ్రీ సింగ్ తెలిపారు.
భోజ్పూర్లో కార్పొరేట్ సామాజిక బాధ్యత కింద స్నాన ఘాట్, పిసిసి రోడ్డు, కమ్యూనిటీ హాల్, కల్వర్టు, సరిహద్దు గోడ, రిటైనింగ్ వాల్ వంటి గ్రామీణాభివృద్ధికి సంబంధించిన వివిధ పనులు పవర్గ్రిడ్ ద్వారా చేపట్టారు. పాఠశాలల్లో బెంచ్ డెస్క్ ఏర్పాటు, హైమాస్ట్ లైట్, మరుగుదొడ్ల నిర్మాణం తదితరాలు కూడా సీఎస్ఆర్ కింద ఏర్పాటయ్యాయి. పవర్ ట్రాన్స్మిషన్ వ్యాపారంతో పాటు భారత ప్రభుత్వానికి చెందిన ఒక మహారత్న పి ఎస్ యూ పవర్ గ్రిడ్ - ట్రాన్స్మిటింగ్ పవర్, ట్రాన్స్ఫార్మింగ్ లైవ్స్ అనే నినాదంతో బహుళ సామాజిక అభివృద్ధి కార్యక్రమాల ద్వారా జీవితాలను ప్రభావితం చేయడంలో ప్రముఖ పాత్ర పోషిస్తోంది.
ప్రధాన మంత్రి కార్యాలయం
జూనియర్వరల్డ్ రెజ్లింగ్ చాంపియన్ శిప్స్ 2021 లో పతకాలు గెలచుకొన్నందుకు రెజ్లర్ లకు అభినందన లు తెలిపిన ప్రధాన మంత్రి
జూనియర్ వరల్డ్ రెజ్లింగ్ చాంపియన్ శిప్స్ పతకాల ను గెలుచుకొన్నందుకు రెజ్లర్ లకు ప్రధాన మంత్రి శ్రీ నరేంద్ర మోదీ అభినందన లు తెలిపారు.
‘‘ప్రతిభావంతులైన రెజ్లర్ లకు మరింత శక్తి ! జూనియర్ వరల్డ్ రెజ్లింగ్ చాంపియన్ శిప్స్ 2021 లో మన పురుషులు, మహిళ లు 4 రజత పతకాలు సహా మొత్తం 11 పతకాల తో తిరిగివచ్చారు. సఫలత ను సాధించినందుకు గాను జట్టు కు ఇవే అభినందన లు. వారి భావి ప్రయాసల కు సైతం శుభాకాంక్ష లు.’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
‘ఇన్ ఫ్రా గతి తాలూకు 8 సంవత్సరాలు’ వివరాల ను శేర్ చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ #8YearsOfInfraGati హ్యాష్ ట్యాగ్ లో ప్రభుత్వం యొక్క 8 సంవత్సరాల పాలన లో జరిగిన మౌలిక సదుపాయాల అభివృద్ధి తాలూకు వివరాల ను శేర్ చేశారు.
ప్రధాన మంత్రి ఒక ట్వీట్ లో -
‘‘మెరుగైన వాయు సంధానం.
మెట్రో రవాణా సదుపాయాని కి నోచుకొన్న మరిన్ని నగరాలు.
మౌలిక సదుపాయాల కల్పన కు రికార్డు స్థాయి లో ప్రోత్సాహం.
రైలు మార్గాల ను ఆధునికీకరించడం.
మన ప్రజల కోసమని తదుపరి తరం మౌలిక సదుపాయాల ను భారతతదేశం ఏ విధం గా కల్పిస్తోందో ఇదుగో ఇక్కడ చూడవచ్చును. #8YearsOfInfraGati”
‘‘8 సంవత్సరాల కాలం లో మౌలిక సదుపాయాల రంగం లో ఏ విధం గా అయితే వేగవంతమైన అభివృద్ధి జరిగిందో, అది ‘న్యూ ఇండియా’ యొక్క శక్తియుక్తుల ను చాటి చెబుతోంది. రహదారులు, విమానాశ్రయాలు, రైల్వే సంబంధి మౌలిక సదుపాయాల కల్పన, ఇంకా నౌకాశ్రయాల నిర్మాణం తో పాటు గా ఈ రోజు న ‘పిఎమ్ గతి శక్తి’ మాధ్యమం ద్వారా ఈ రంగాని కి కొత్త వేగం లభిస్తోంది. #8YearsOfInfraGati”
అని పేర్కొన్నారు.
గిరిజన వ్యవహారాల మంత్రిత్వ శాఖ
గిరిజన సంస్కృతి, జీవనోపాధి, విద్యకు ప్రోత్సాహం
గిరిజన వ్యవహారాల మంత్రిత్వ శాఖ “గిరిజన పరిశోధనా సంస్థ మద్దతు”, గిరిజన ఉత్సవం, పరిశోధన, సమాచార, సామూహిక విద్య పథకాలను నిర్వహిస్తోంది, దీని కింద పరిశోధన అధ్యయనాలు / పుస్తకాల ప్రచురణ / ఆడియో విజువల్ డాక్యుమెంటరీలతో సహా వివిధ కార్యకలాపాలు పరిశోధన అంతరాన్ని పూరించడానికి గిరిజన సమస్యలపై అధ్యయనాలు, గొప్ప గిరిజన సాంస్కృతిక వారసత్వం ప్రోత్సాహంతో పాటు గిరిజన వ్యక్తులు / సంస్థల సామర్థ్యాన్ని పెంపొందించడం, సమాచారం వ్యాప్తి చేయడం, అవగాహన కల్పించడం వంటివి చేపడతారు.
రాంచీలో గిరిజన స్వాతంత్య్ర సమరయోధుల మ్యూజియం ఏర్పాటు చేయాలన్న జార్ఖండ్ రాష్ట్ర ప్రభుత్వ ప్రతిపాదనను ప్రభుత్వం ఆమోదించింది. జార్ఖండ్ కోసం 78 ఈఎంఆర్ఎస్ లను కూడా మంజూరు చేసారు. మైనర్ ఫారెస్ట్ ఉత్పత్తిని సేకరించడంలో గిరిజన లబ్ధిదారుల కృషిపై రాబడిని మెరుగుపరచడానికి, 39 వన్ ధన్ వికాస కేంద్రాలు  కూడా జార్ఖండ్ కోసం మంజూరు అయ్యాయి. వీటిలో 2 హజారిబాగ్, ఒకటి రామ్ ఘడ్ జిల్లాలో ఉన్నాయి.
ఈ సమాచారాన్ని కేంద్ర గిరిజన వ్యవహారాల సహాయ మంత్రి శ్రీమతి రేణుకా సింగ్ సరుతా ఈ రోజు లోక్సభలో లిఖితపూర్వక సమాధానంలో ఇచ్చారు.
ఉక్కు మంత్రిత్వ శాఖ
లోహాల రంగంలో భారతదేశాన్ని స్వయం సమృద్ధిగా మార్చడానికి స్వదేశీ సాంకేతిక పరిజ్ఞానాన్ని అభివృద్ధి చేయడానికి కృషి చేయాలని ఫగ్గన్ సింగ్ కులస్తే మెటలర్జిస్ట్కు విజ్ఞప్తి చేశారు
లోహ రంగంలో భారతదేశం స్వయం సమృద్ధి సాధించేలా స్వదేశీ సాంకేతిక పరిజ్ఞానాన్ని అభివృద్ధి చేసేందుకు కృషి చేయాలని కేంద్ర ఉక్కు గ్రామీణాభివృద్ధి శాఖ సహాయ మంత్రి ఫగ్గన్ సింగ్ కులస్తే మెటలర్జిస్టులకు పిలుపునిచ్చారు. ఈరోజు హైదరాబాద్లో ఇండియన్ ఇన్స్టిట్యూట్ ఆఫ్ మెటల్స్  76వ వార్షిక సాంకేతిక సమావేశాన్ని  ప్రారంభించిన మంత్రి, భారత పరిశ్రమ ప్రపంచ అగ్రగామిగా ఉండేందుకు మార్గం సుగమం చేసేందుకు అనువైన వాతావరణాన్ని సృష్టించడంపై ప్రభుత్వం శ్రద్ధగా దృష్టి సారించిందన్నారు. ఆత్మనిర్భర్ లక్ష్యాల సాధనకు ప్రధాన ప్రోత్సాహకంగా ప్రకటించిన భారతదేశంలో స్పెషాలిటీ ఉక్కు ఉత్పత్తిని పెంపొందించేందుకు రూ.6322 కోట్ల ఉత్పత్తి అనుసంధాన ప్రోత్సాహక పథకం కింద యూనిట్లను ఏర్పాటు చేసేందుకు అనేక ఉక్కు కంపెనీలు ఆసక్తి చూపి దరఖాస్తులను సమర్పించాయని ఆయన చెప్పారు. ప్రపంచంలోనే అత్యధిక లభ్యత యుటిలిటీ కారణంగా లోహాల సౌభ్రాతృత్వంలో స్టీల్ ప్రీమియర్ స్థానాన్ని ఆక్రమించిందని, దాని తర్వాత అల్యూమినియం ఉందని మంత్రి పేర్కొన్నారు. కొన్ని వర్గాల స్టీల్స్ కోసం భారతదేశం ఇప్పటికీ దిగుమతులపై ఆధారపడి ఉందని ఆయన ప్రేక్షకులకు గుర్తు చేశారు.
మెటలర్జికల్ & మెటీరియల్ సైన్స్కు సంబంధించిన తాజా పరిణామాలు, సవాళ్లు పరిష్కారాల గురించి పరిశోధనా ప్రయోగశాలలు, పరిశ్రమలు విద్యాసంస్థల మధ్య బలమైన పరస్పర చర్యను ఈ కార్యక్రమం పెంపొందిస్తుందని మంత్రి ఆశాభావం వ్యక్తం చేశారు. కులస్తే ఐఐఎం ఏటీఎం మెటలర్జికల్ మెటీరియల్ సైన్స్ కమ్యూనిటీకి ఒక ప్రీమియర్ టెక్నికల్ ఈవెంట్ అని, ఏటీఎం లో చాలా మంది విద్యార్థులు కూడా పాల్గొంటున్నందుకు సంతోషం వ్యక్తం చేశారు.
ఈ ఏటీఎంలో శాస్త్రవేత్తలు, పరిశోధకులు, విద్యార్థులు పరిశ్రమల ప్రముఖులతో కూడిన 900 మందికి పైగా ప్రతినిధులు పాల్గొంటున్నారు. ఈ ఈవెంట్లో భాగంగా, "యాక్సిలరేటెడ్ మెటీరియల్స్ డిజైన్ అడిటివ్ మ్యానుఫ్యాక్చరింగ్: సైంటిఫిక్ & టెక్నలాజికల్ దృక్పథం" అనే అంశంపై అంతర్జాతీయ సింపోజియం జరిగింది, ఇందులో ప్రముఖ నిపుణులు తమ స్పెషలైజేషన్ విభాగంలో ప్రత్యేక ఉపన్యాసాలు ఇచ్చారు. ఏటీఎంలో భాగంగా డెడికేటెడ్ పోస్టర్ సెషన్ మెటాలోగ్రాఫిక్ కాంటెస్ట్ కూడా నిర్వహిస్తున్నారు. ఈ రంగంలోని చాలా ముఖ్యమైన సమస్యలపై చర్చ కోసం పరిశ్రమ విద్యారంగ నిపుణుల కోసం ప్రత్యేక సెషన్ను నిర్వహిస్తున్నారు.
విద్యుత్తు మంత్రిత్వ శాఖ
కోవిడ్-19 కారణం గా విద్యుత్తు రంగాని కి ఎదురైన ఆర్థిక సంక్షోభాన్ని దూరం చేసేందుకు ద్రవ్యత్వాన్ని సమకూర్చడం కోసం తీసుకొనే చర్యల కు ఆమోదం తెలిపిన మంత్రిమండలి
విద్యుత్తు వితరణ కంపెనీ  ల కు గత సంవత్సరం ఆర్జించిన ఆదాయం లో 25 శాతం నిర్ధారిత పరిమితి కంటే అధికం గా నిర్వహణ మూలధనాన్ని ఉజ్వల్ డిస్ కమ్ అశ్యువరన్స్ యోజన  లో భాగం గా అందించడం కోసం పావర్ ఫైనాన్స్ కార్పొరేశన్  కి, గ్రామీణ విద్యుదీకరణ సంస్థ  కు ఒక సారి మినహాయింపు ను ఇచ్చేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన ఆర్థిక వ్యవహారాల మంత్రివర్గ సంఘం ఆమోదం తెలిపింది.
విద్యుత్తు రంగాని కి ద్రవ్యత్వాన్ని సమకూర్చడం లోను, డిఐఎస్ సిఒఎం లకు రాష్ట్ర ప్రభుత్వాలు చెల్లింపులు జరపడానికి పూచీ పడటం లోను ఒక సారి మినహాయింపు సహాయకారి కాగలదు.
పూర్వరంగం:
ప్రపంచవ్యాప్త వ్యాధి కోవిడ్-19 అకస్మాత్తుగా దేశం లో చెలరేగిన నేపథ్యం లో దేశం అంతటా లాక్ డౌన్ ను విధించడం తో విద్యుత్తు రంగం లో ద్రవ్యత్వం సంబంధిత సమస్య లు ముమ్మరం అయ్యాయి. ప్రజలు వినియోగించుకొన్న కరెంటు కు చెల్లింపుల ను జరపడం లో అసహాయులు అయినందువల్ల విద్యుత్తు పంపిణీ కంపెనీల కు ఆదాయాలు భారీ గా పడిపోయాయి. మరో వైపు విద్యుత్తు సరఫరాల ను- అవి అత్యవసర సేవ కావడం వల్ల- కొనసాగించవలసివచ్చింది. విద్యుత్తు వినియోగం చెప్పుకోదగిన రీతి లో తగ్గింది. ఆర్థిక కార్యకలాపాలు వేగాన్ని అందుకోవడానికి, ఇంకా విద్యుత్తు గిరాకీ పుంజుకోవడానికి కొంత కాలం పట్టేటట్లు ఉన్నందున స్వల్ప కాలాని కి విద్యుత్తు రంగం లో ద్రవ్యత్వం మెరుగుపడేటట్లు లేదని భావించడం జరుగుతోంది. అందువల్ల, విద్యుత్తు సరఫరా ను కొనసాగించడం కోసం విద్యుత్తు రంగం లో ద్రవ్యత్వాన్ని కల్పించవలసిన తక్షణ అవసరం ఉంది.
(
హోం మంత్రిత్వ శాఖ
పెను తుఫాను ‘నిసర్గ ’ కోసం సంసిద్ధతను పర్యవేక్షించడానికి తిరిగి సమావేశమైన - ఎన్.సి.ఎం.సి.
పెను తుఫాను “నిసర్గ” ను ఎదుర్కోవటానికి రాష్ట్రాలు, కేంద్ర మంత్రిత్వ శాఖలు, ఏజెన్సీల సంసిద్ధతను సమీక్షించడానికి జాతీయ సంక్షోభ నిర్వహణ కమిటీ  రెండవ సమావేశానికి కేంద్ర క్యాబినెట్ కార్యదర్శి శ్రీ రాజీవ్ గౌబా అధ్యక్షత వహించారు.
తీవ్రమైన పెను తుఫాను జూన్ 3వ తేదీ మధ్యాహ్నం లేదా సాయంత్రానికి మహారాష్ట్ర తీరాన్ని ప్రభావితం చేస్తుందని భారత వాతావరణ శాఖ  పేర్కొంది. రాష్ట్రంలోని తీరప్రాంత జిల్లాల్లో భారీ వర్షపాతంతో పాటు, సముద్రంలో అలలు 1-2 మీటర్ల ఎత్తున ఎగిసిపడుతూ, గంటకు 100-110 కిలోమీటర్ల వేగంతో బలమైన ఈదురు గాలులు వీచే అవకాశం ఉంది. గంటకు 120 కిలోమీటర్ల వరకు పెనుగాలులు వీచే అవకాశం కూడా ఉంది.
ఈ తుఫాను మహారాష్ట్రలోని రాయ్గడ్, ముంబై, థానే, పాల్ఘర్ తీరప్రాంత జిల్లాలతో పాటు, గుజరాత్ లోని వల్సాద్, నవసరి, సూరత్, భావ్నగర్, భురూచ్ జిల్లాలు మరియు డామన్, దాద్రా, నగర్ హవేలీలను ప్రభావితం చేసే అవకాశం ఉంది.
వారు తీసుకున్న సన్నాహక చర్యల గురించి రాష్ట్ర ప్రభుత్వాలు, కేంద్ర పాలిత ప్రాంతాల అధికారులు ఎన్.సి.ఎం.సి. కి వివరించారు. అవసరమైన సామాగ్రి తగినంత స్టాక్ తమ వద్ద ఉందని, అన్ని అత్యవసర సేవలు సంసిద్ధతలో ఉన్నాయని వారు హామీ ఇచ్చారు. టెలికాం విభాగం అందించిన బల్క్ ఎస్.ఎమ్.ఎస్. సౌకర్యం తుఫాను వల్ల ప్రభావితమయ్యే నివాసితులను హెచ్చరించడానికి ఉపయోగించబడుతోంది. ప్రజలను తరలించడం కూడా జరుగుతోంది.
ఎన్.డి.ఆర్.ఎఫ్. కు చెందిన 40 బృందాలను, రాష్ట్రాలు, కేంద్రపాలిత ప్రాంతాల్లో మోహరించడం జరిగింది. అదనపు బృందాలను కూడా విమానంలో తరలించారు. సైనిక, నావికాదళాలకు చెందిన రక్షణ, సహాయ బృందాలతో పాటు నావిక, వైమానిక దళాలకు చెందిన నౌకలు, విమానాలను కూడా సిద్ధంగా ఉంచారు. తీర గస్తీ దళానికి చెందిన ఓడలు ఇప్పటికే సముద్రంలో చిక్కుకున్న మత్స్యకారులను రక్షించడంలో నిమగ్నమై ఉన్నాయి.
రాష్ట్రాలు, మరియు కేంద్ర సంస్థల సంసిద్ధతను సమీక్షించిన క్యాబినెట్ కార్యదర్శి, తుఫాను మార్గంలో లోతట్టు ప్రాంతాల నుండి ప్రజలను ఖాళీ చేయడాన్ని మరియు సముద్రం నుండి మత్స్యకారులందరినీ తిరిగి వచ్చేలా చూడడానికి అవసరమైన అన్ని చర్యలు తీసుకోవాలని ఆదేశించారు. కోవిడ్-19 రోగులకు అవసరమైన వైద్య సేవలకు అంతరాయం కలగకుండా ప్రత్యేక ప్రయత్నాలు చేయవచ్చు. విద్యుత్, టెలికమ్యూనికేషన్, న్యూక్లియర్, రసాయన, విమానయాన, నౌకా రవాణా రంగాలకు చెందిన మౌలిక సదుపాయాలు, ఆస్తుల భద్రతను నిర్ధారించడానికి ఆకస్మిక ప్రణాళికలను రూపొందించి అమలు చేయాలని సంబంధిత ఏజెన్సీలను ఆదేశించారు.
మహారాష్ట్ర, గుజరాత్ రాష్ట్రాల అదనపు ప్రధాన కార్యదర్శులు, దాద్రా, నగర్ హవేలీ, డామన్, డయ్యూ నిర్వాహకుని సలహాదారుడు వీడియో కాన్ఫరెన్స్ ద్వారా ఈ సమావేశంలో పాల్గొన్నారు. దేశీయ వ్యవహారాలూ, నౌకా రవాణా, విద్యుత్తు, రైల్వేలు, టెలీ-కమ్యూనికేషన్లు, పెట్రోలియం, సహజ వాయువు, అణుశక్తి, రసాయనాలు, పెట్రో రసాయనాలు, పౌర విమానయాన, ఆరోగ్యం, ఐ.ఎం.డి., ఐ.డి.ఎస్., ఎన్.డి.ఎమ్.ఏ., ఎన్.డి.ఆర్.ఎఫ్. మంత్రిత్వ శాఖలకు చెందిన సీనియర్ అధికారులు పాల్గొన్నారు.
తుఫాను పరిస్థితిని ఎప్పటికప్పుడు పరిశీలించడానికి వీలుగా ఎన్.సి.ఎం.సి. తిరిగి సమావేశం కానుంది.
<><><>
(Visitor Counter : 147
ప్రధాన మంత్రి కార్యాలయం
కామన్ వెల్థ్ గేమ్స్ 2022 లో పురుషుల లాంగ్ జంప్ లో వెండి పతకాన్నిగెలుచుకొన్నందుకు శ్రీ ఎమ్. శ్రీశంకర్ కు అభినందనలు తెలిపిన ప్రధాన మంత్రి
బర్మింగ్ హమ్ లో జరుగుతున్న కామన్ వెల్థ్ గేమ్స్  2022 లో పురుషుల లాంగ్ జంప్ లో రజత పతకాన్ని గెలుచుకొన్నందుకు శ్రీ ఎమ్. శ్రీశంకర్ కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘కామన్ వెల్థ్ గేమ్స్ లో శ్రీ ఎమ్. శ్రీశంకర్ సాధించిన రజత పతకం విశిష్టమైనటువంటిది. దశాబ్దాల తరువాత భారతదేశం కామన్ వెల్థ్ గేమ్స్  లో పురుషుల లాంగ్ జంప్ లో పతకాన్ని గెలిచింది. ఆయన ప్రదర్శన భారతదేశం ఎథ్ లెటిక్స్ యొక్క భవిష్యత్తు కు శుభ సంకేతం గా నిలుస్తుంది. ఆయన కు ఇవే అభినందన లు. రాబోయే కాలాల్లో ఆయన మరింత చక్కనైనటువంటి ప్రదర్శన ను ఇస్తూ ఉండుగాక.’’ అని పేర్కొన్నారు.
|
ఆరోగ్య, కుటుంబ సంక్షేమ మంత్రిత్వ శాఖ
|
కొవిడ్-19 టీకాల తాజా సమాచారం - 252వ రోజు
84.82 కోట్ల డోసులను దాటిన టీకాల కార్యక్రమం
ఇవాళ రాత్రి 7 గంటల వరకు 64 లక్షలకుపైగా డోసులు పంపిణీ
భారతదేశ టీకా కార్యక్రమం 84.82 కోట్ల  డోసులను దాటింది. ఈ రోజు రాత్రి 7 గంటల వరకు ఉన్న తాత్కాలిక సమాచారం ప్రకారం, ఇవాళ 64 లక్షలకు  పైగా టీకా డోసులు ఇచ్చారు. అర్ధరాత్రి తర్వాత తుది నివేదిక పూర్తవుతుంది. అప్పటికి టీకా డోసుల సంఖ్య ఇంకా పెరుగుతుందని భావిస్తున్నారు.
'జనాభా ప్రాధాన్యత సమూహాల' ఆధారంగా ఇప్పటివరకు ఇచ్చిన మొత్తం టీకా డోసుల సమాచారం:
|
|
కొవిడ్ టీకా కార్యక్రమం
|
|
ఆరోగ్య సిబ్బంది
|
|
మొదటి డోసు
|
|
1,03,70,791
|
|
రెండో డోసు
|
|
88,13,506
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,48,449
|
|
రెండో డోసు
|
|
1,47,59,561
|
|
18-44 వయస్సులవారు
|
|
మొదటి డోసు
|
|
34,37,02,598
|
|
రెండో డోసు
|
|
7,08,98,106
|
|
45-59 వయస్సులవారు
|
|
మొదటి డోసు
|
|
15,52,26,535
|
|
రెండో డోసు
|
|
7,28,36,994
|
|
60 ఏళ్లు లేదా పైబడినవారు
|
|
మొదటి డోసు
|
|
9,90,78,869
|
|
రెండో డోసు
|
|
5,42,45,102
|
|
మొత్తం మొదటి డోసుల సంఖ్య
|
|
62,67,27,242
|
|
మొత్తం రెండో డోసుల సంఖ్య
|
|
22,15,53,269
|
|
మొత్తం 
|
|
84,82,80,511
'జనాభా ప్రాధాన్యత సమూహాల' ఆధారంగా ఇవాళ ఇచ్చిన టీకా డోసుల సమాచారం:
|
|
తేదీ: 24 సెప్టెంబర్, 2021 
|
|
ఆరోగ్య సిబ్బంది
|
|
మొదటి డోసు
|
|
214
|
|
రెండో డోసు
|
|
10,528
|
|
ఫ్రంట్లైన్ వర్కర్లు
|
|
మొదటి డోసు
|
|
275
|
|
రెండో డోసు
|
|
36,190
|
|
18-44 వయస్సులవారు
|
|
మొదటి డోసు
|
|
26,30,296
|
|
రెండో డోసు
|
|
19,16,309
|
|
45-59 వయస్సులవారు
|
|
మొదటి డోసు
|
|
6,70,079
|
|
రెండో డోసు
|
|
5,85,232
|
|
60 ఏళ్లు లేదా పైబడినవారు
|
|
మొదటి డోసు
|
|
3,27,518
|
|
రెండో డోసు
|
|
2,82,165
|
|
మొత్తం మొదటి డోసుల సంఖ్య
|
|
36,28,382
|
|
మొత్తం రెండో డోసుల సంఖ్య
|
|
28,30,424
|
|
మొత్తం 
|
|
64,58,806
కొవిడ్ బారి నుంచి దేశ ప్రజలను రక్షించే ఒక సాధనంలా టీకా కార్యక్రమం కొనసాగుతోంది. అత్యున్నత స్థాయిలో దీనిని పర్యవేక్షిస్తున్నారు.